माण्दू थमां सहायता करने दी जाचना औने पर मेवाड़ ने लड़ाई दी त्यारी करी लैती। गुजरात दे बघर्रा दे शरीरे गी जिन्नी भुक्ख नाजे दी, फलें दी ते मास्से दी ही, उस कशा बद्द भुक्ख ते त्रेह् उसगी लड़ाई लड़ने दी ते खून करने दी लग्गी रौंह्दी ही। जेकर उसगी लड़ने गितै मनुक्ख नईं मिलदे तां ओ बाऊ कन्ने, धारें कन्ने धारे दे बूटें ते बट्टें चा कुसै कन्ने बी लड़दा-भिड़दा रौंहदा हा। देही च पचाने दी शक्ती बनाई रक्खने गितै आत्मा दा ए चूर्न अपने लेई ओ बड़ा जरूरी समजदा हा।